JohanHeinsen/ENO huggingface dataset:
Viborger Samler, 1848-05-28
En Hamborger Probeurenter er i Tirsdags bleven slemt narret i Kbhvn. Fyren vilde formodentlig søge Regres for det Tab, han og hans Lige under de nuværende Forhold maa lide, idet ingen Kjøbmand saa let indlader sig med dem, og havde derfor i Hotellet, hvor han logerer, foranstaltet et Udsalg af Manufacturvarer pr. Contant, hvoraf alt en heel Deel var afsat. Da man havde faaet Kundskab om denne ulovlige Trafik, henvendte flere af vore Handlende sig til Oldermanden for Silke-, Ulden- og Lærredshandlerlauget, Hr. Krarup, der dog, besynderligt nok, ikke vilde tage sig af Sagen. Man var altsaa nødt til selv at reqvirere Politi; men Hamborgeren var imidlertid bleven advaret, og havde i al Hast ladet Varerne bort transportere paa en af den i Hotellet boende Hyrekudsk Vogne. Denne Forsigtighed hialp ham imidlertid ikke til noget; thi man oppebiede Vognens Tilbagekomst, og erfarede ved at anholde Kudsken, hvor han havde kjørt Varene hen, nemlig til en paa Christianshavn boende Grosserer. Her forefandtes Varene ogsaa meget rigtig, og bleve af Grossereren meget villig udleverede og uden videre lagte under Beslag. Foruden dette Parti Varer til en Værdt af flere tusinde Rigsdaler, skal den dristige Probeurenter endnu have et betydeligt Reserve=Lager henliggende paa Toldboden. Sagen er nu indanket for Politiet, og det staaer til at vente, at den her vil faae et saadant Udfald, at Lysten til lignende Udsalg herefter vil forgaae de gode hamborgske Handelsreisende. Jnteressant vilde det vistnok være, at erfare Aarsagen til Hr. Older mandens Vægring, paa Anmodning at gjøre sin Pligt i denne Sag. Klagerne have i Tilfælde af Varernes Confiskation foreslaaet, at Halvdelen af det udbringende Beløb stilles til Krigsministerens Disposition - Noget, som vist vil glæde hver ærlig Hamborgers Hjerte. (Flp.)¬
Viborger Samler, 1848-05-28
(Af "Børsenhalle"). Rendsborg, den 19de Mai. Fra den provisoriske Regjering er idag bekjendtgjort følgende, betræffende Ophævelsen af Embargen paa danske Skibe:
Viborger Samler, 1848-05-28
J Overeensstemmelse med den i det 49de Møde af den tydske Forbundsforsamling fattede Beslutning, at, skjøndt der fra dansk Side er lagt Embargo paa tydske Skibe, en saadan Forholdsregel dog ikke almindeligviis er at anvende fra Forbundets Side, bestemmer den provisoriske Regjering herved, at det bliver i Hertugdømmerne Slesvig og Holsteen af forholde sig efter nævnte Beslutning og ophæver herved det allerede paa danske Skibe lagte Embarg. - Rendsborg, den 18de Mai 1848. Den provisoriske Regjering. (I Anledning af Foranførte bringe vi i Erindring, at Slesvig=Holstenerne i sin Tid vare heldige nok til at opsnappe 2 danske Skibe, men som ingen Ladning havde inde.)
Viborger Samler, 1848-05-28
Det synes ikke, at Mandskabet i Lauenborg har stor Lyst til at drage i Krig mod Danmark, thi fra Lübeck, meldes under 15de Mai Følgende: "J Mølln er det i Fredags (den 12te kommet til Excesser. En Modstander af Regjeringens Neutralitet i Striden mellem Tydskland og Danmark, Kjøbmand Hack, blev af en Skare indkaldte lauenborgske Jægere overfalden i sit Huus og efter at de havde spoleret dette, slæbt ud paa Gaden og mishandlet paa den afskyeligste Maade. Tre af Hovedmændene ere arresterede, de Øvrige have frelst sig ved Flugten."
Viborger Samler, 1848-05-28
Hvorledes Tydskerne nu selv gjøre Nar af deres Frankfurtermænd viser iblandt Andet en i Tydskland udkommen Carricatur, hvor Dahlmann sees som Keiserfabrikant, endeel Gibsdukker med bekjendte kongelige Ansigter staae hos ham; paa Gulvet findes som Legetøi smaae Lavetter, og Kanoner, smaae Liig, en Dukke klædt som Lola Montez osv. Paa et Stykke Legetøi læses den Jndskrift: "Constitutionelles Monarchie auf breitester demokratischer Grund lage", som nu hvert tydsk Blad skriger paa Siden Corfitz Ulfelds Tid ere Hertugen og Prindsen af Augustenborg de første Landsforrædere, som i Jylland have ledsaget og understøttet fjendtlige Tropper, (Dvk.)
Viborger Samler, 1848-05-28
Veile, d. 25de Mai. J Torsdags Efterm. Kl. 3 afgik ved Døden efter længere Tids Svagelighed, Amtmanden over Veile Amt, Stiftamtmand, Kammerherre Peter Fieldsted Hoppe, Ridder af Dannebrog, efter en Embedstid her af 20 Aar. Ligesom han her i Embedsforhold var agtet og afholdt, fordi han velvillig og hielpsom modtog og anhørte Enhver, der havde noget at andrage for ham og med redelig og samvittighedsfuld Stræben altid søgte det Sande og Rette, saaledes var han det ei mindre i Omgangsforhold, fordi han fordringsfri og aaben gjerne tog Deel i det selskabelige Livs Glæder. Det har derfor været med almindelig Deeltagelse, at vi i Løbet af de sidste 2 Aar saae denne saa stærke Mand lidt efter lidt at hentæres af en ulæggelig Sygdom - Strubetæring og det er med Bedrøvelse at vi bringe Efterretningen omhans Død, der udentvivl ei lidet er bleven fremskyndet af de Sielslidelser, som uundgaaeligen under vor Byes nærværende Vilkaar maatte opstaae hos en Mand, der altid var en varm og trofast Ven af Konge og Fædreland. (Vl. A.)
Viborger Samler, 1848-05-28
Fra den constituerede Amtmand i Veile Amt, Justitsraad With læses i Veile Avis Følgende: "Fra Veile Amt til det øvrige Danmark. Nu er endelig baade de preussiske Tropper og den oprørske Hær, som i 3 Uger har søgt at udsuge Jylland, trukken bort Veile Amt aander atter frit, efter i 3 Uger at have lidt den Forsmædelse, daglig at see paa disse Landsforrædere og deres Medhjælpere, og bidrage til at mædske dem og præstere uafladelig fordrede Kjørsler, og alligevel havde det ikke været os ukjært, at beholde dem noget længere iblandt os, for at faae Leilighed til at følge dem ordentlig tildørs, naar vore egne Tropper først vare landede. At Amtet i denne Tid har lidt betydeligt, er vist, men ligesaavist er det, at vi ikke have tabt Modet eller troet os tilsidesatte. Vi have erkjendt Rigtigheden af vor Regjerings Forholdsregler og med Taalmod, dog ei uden indre Harme fundet os i at yde Levnetsmidler til Fjenden, og at see dem, trods General Wrangels noble Proclamation, røve vore Heste, og krænke flere Privates Eiendomsret. Den stadige Tanke, at Straffen ei vilde være fjern, har opholdt vort Mod, og som ægte danske Mænd, ere vi rede til at lide end mere, naar blot Seier og en ærefuld Fred maae krone Værket. Danmark indtil Tideren og fuldkommen Skadeserstatning af Fjenden. Dette er det eneste, som kan tilfredsstille os." 3det den første fjendtlige Bataillon i Torsdags trak over Sønderbro, blev det danske Flag øieblikkelig heiset ved Havnen; imidlertid behagede det en Patrouille af Jægerne, at stikke over Sandgraven, for af den nærmeste Vei og paa den hurtigste Maade at sætte sig i Besiddelse af Flaget, der ikke var forberedt paa noget Forsvar. Et mindre Flag, der var heiset paa en lille Baad, der seilede op af Aaen, blev Baadføreren aftvungen ved Magt og faldt saaledes ogsaa i Fjendens røverske Haand. Rygtet herom udbredte sig som et Lyn iblandt Jndvaanerne; ifølge Aftale (man kan vel snarere kalde det Jnstinct) ilede vi til Sønderport for at afvente Commandanten, og da han kom, blev han spurgt, om det var ifølge hans Ordre, at vort Flag var bleven nedtagen; da vi tillige paaberaabte os Wrangels Proclamation, hvori han havde lovet at respectere det danske Flag, svarede han, at det vist var skeet af Kaadhed, og afsendte strax nogle Dragoner til Jægerpatrouillen, som med den vaiende Dannebrogsfane skyndte sig fremad for at vise deres Kammerater Vidnesbyrdet om den store Krigsbedrift, værdig dem selv og deres Sag Men hvad skeer, midt paa Engen træffe Jægerne og Dragonerne sammen, de vexle nogle Ord, Jægerne gjøre strax omkring, marschere samme Vei tilbage, heise atter Flaget paa det samme Sted hvorfra de havde taget det, og lægge det fra Baaden medtagne Flag ved Siden af (Aarh. Flyvebl.) Stangen.
Viborger Samler, 1848-05-28
En rødskjægget Spion, der udgav sig for Svinehandler, skal i disse Dage være attrapperet og hensat i Bjerre(Horf. Av.) Arrest.
Viborger Samler, 1848-05-28
Thisted. Onsdagen den 17de Mai rasede her et temmelig heftigt Tordenveir, under hvilket Lynilden slog ned i Snedsted Sogn og Bye, hos Gaardmand Paul Nielsen, hvorved det østre Huus total afbrændte tilligemed 1 Ko, 1 Qvie og 1 Kalv. (Thist. Av.)
Viborger Samler, 1848-05-28
Viborg, den 28de Mai. Med Dagsposten fulgte følgende Løbeseddel, dat. Kolding Postcontoir den 26de Mai. "De fjendtlige Tropper have idag forladt Kolding, og rykket ind i det Slesvigske. Efter Sigende skal det Jydske Gebeet for Øieblikket være ganske frie for samme. Worck.
Viborger Samler, 1848-05-28
Fallit, Grosserer Ludvig Heiman Levin i Kjøbenhavn.
Viborger Samler, 1848-05-28
Udnævnelser. Hs. Maj. har allern, udnævnte Conferentsraad J. O. Hansen, R. af D. og Dom, samt Departementssecretair Auditeur C. Weis til Departementschefer under Ministeriet for Kirke- og Underviisningsvæsenet; Cand. theol. H. Arnesen til Sognepræst for Stadstad Sognekald under Sneefjeldsnæs Syssel paa Island; Sportelkasserer og Copiist under Rentekammeret, F. C. Christensen, til Amtsfoged i Ratzeborg. Under 17de Mai er Copiist i Kjøbenhavns Raadstues 3die Secretariat J. V. F. Thomsen allernaadigst udnævnt til herefter at være Fuldmægtig i bemeldte Secretariats Bogholderi, og Copiist i Justitscontoiret under Kjøbenhavns Criminal- og Politiret A.P. Olsen til Fuldmægtig i bemeldte Justitscontoir. Under s.D. er Fuldmægtig i Kjøbenhavns Criminal- og Politiret, Auditeur C. O. Malling allern, udnævnt til Garnisonsauditeur paa Fæstningen Christianso. Under f. D. ere Cancellisterne under Marineministeriet Krigsassessor C. W. Wellmann, Krigscancellisecretair F. L. Rist, og C. F. Anker allern, udnævnte til Fuldmægtige under Ministeriet.
Viborger Samler, 1848-05-28
Ledige Embeder. En Assessorpost i den Jslandske Landsoverret. Løn 750 Rbd. Opslaaet vacant den 13de Mai. – Snedsted og NørbaaSognekald i Aalborg Stift. Dette Embede er efter allerhøieste Resolution ledigt fra 1ste Mai d. A., fra hvilken Tid Naadens aaret bliver at beregne. Med Hensyn til den Tid, inden hvilken Ansøgninger og Embedet maae være indgivne, regnes det derimod som opslaaet vacant fra den 17de Mai. Efter Forslag af Amtmanden over Thisted Amt og flere af Egnens Beboere, der dertil allerede have truffet forberedende Foranstaltninger, er det paatænkt, at der skulde oprettes en høiere Bondeskole i Snedsted, hvor nu Seminariet ligger, hvilket efter allerhøieste Bestemmelse skal flyttes til Ranum. J denne Anledning forbeholdes det, at det i Kaldsbrevet for den Sognepræst, der udnævnes, gjøres ham til Pligt at afgive Jord til en saadan høiere Bondeskole og navnlig den indhegnede Seminarieplantage og Have ved Snedsted Præstegaard, ligesom og at han, hvis en saadan Skole kommer istand, bør have Tilsyn med den og tage en passende Andeel i Underviisningen.
Viborger Samler, 1848-05-28
Agger Kanals Skibsliste. Jndk. den 12te Mai. V. Kielsen fra Mandahl til Struer, med Trælast, P. Mortensen fra Leith til Viborg med Steenkul, N. Petersen fra Hartlepool til Skive med dito, P. J. Pedersen fra dito til Lemvig med dito. Den 13de: A. Simonsen, fra Mandahl til Nykjøbing med Trælast, T. Andersen fra dito til Thisted med dito, H. P. Mortensen fra Grimstad til Struer, med dito. Den 14de: C. Tharaldsen fra Lillesand til Lemvig med dito, C. Christensen fra Christiansand til Skive med dito, C. S. Møller fra dito til Viborg med dito. Den 15de: S.K. Svendsen fra Hartlepool til Struer med Steenkul, J. P. Wullum fra dito til Thisted med dito. Den 17de: C. Hansen fra Ringkjøbing til Struer med Ballast. Den 18de: N. Jversen fra Christiansand til dito med Trælast. Den 20de: T. Bentsen fra Mandahl til Nykjøbing med Trælast, M. Mortensen fra dito til Krik med dito, P. J. Pedersen fra Hartlepool til Nykjøbing med Steenkul, P. H. Jensen fra dito til dito med dito. Den 24de: C. Svenningsen fra Grimstad til Lemvig med Trælast, P. Poulsen fra Lillesand til Krik med dito, C. Corneliussen fra Mandahl til Skive med dito, T Willemsen fra dito til dito med dito, K. Tharaldsen fra dito til dito med dito, C. Jensen fra dito til Struer med dito, J. Willemsen fra dito til Krik med dito, O. Abrahamsen fra Christiansand til Lemvig med dito, J. Andersen fra Lillesand til dito med dito. Den 22de: C. J. Weigner fra Mandahl. til dito med dito B. Michaelsen fra dito til dito med dito, T. Smith fra dito til dito med dito, K. C. Krogh fra Christiansand til Thisted med Trælast, F. Nøstrup fra dito til Struer med dito.
Viborger Samler, 1848-05-28
Reisende. Med Dampskibet "Jris" fra Kjøbenhavn til Aarhuus, den 24de April: Generalmajor v. Moltke, Kammerherre Hoppe, Lin, Kopp, Assessor Weis, Fabriqueur Classen, Skolelærer Kraiberg, Klædekr. Magener, Handelsbet. Koppel, Capt. Glahn, Kjøbm. Hermannsen, Candidaterne Bentzon, Seidelin, Hansen og Galster, Studenterne Linnemann, Prahl, Levin, Perch, Boesen og Kragh. Mad. Meyer, Kjøbm. Faurschou, Jfrne Hilda, Schou Topp og Weber, Landm. Kloppenborg, Propr. Staal, Juveleer Meyer, Handelsb. Goskesen, Landvæsenscomm. Knudsen, Skolelærer Berg, Frøken Haffner, Hr. Budtz, Jfrne Lund og Kramer, Tracteur Grottrup, og Fl.; ialt 59 Passagerer.
Viborger Samler, 1848-05-28
Copulerede i Odense: Typograph Ditlev Julius Rosenstand, og Jfr. Sophie Amalia Hansen, Skolelærer Wildt og Jfr. J Aalborg: Factor H. M. Carlsen og Jfr. Hunderup. Regine Staudt.
Viborger Samler, 1848-05-28
AVERTISSEMENTS. Samtlige min afdøde Søns Laugsbrødre, som i Fredags hædrede hans Jordefærd ved den af dem foranstaltede Sørgemusik og ved anmodede at ledsage ham til Graven, aflægger jeg herved, i eget og hans Sødskendes Navn den hjerteligste Taksigelse. Viborg, den 27de Mai 1848. C. F. Kjærs Enke. Førstkommende Tirsdag 9-12 modtages Anmeldelse Bruun.
Viborger Samler, 1848-05-28
af Confirmander. Søndagen den 28de Dennes bliver i Salonen, i Asmildkloster-Have musiceret af Hr. Christrups Musikcorps, til hvilken Adgang er aaben for Salonens Medlemmer. Der begyndes Kl. 5, Eftermiddag. Directionen for Salonen, den 27de Mai 1818.
Viborger Samler, 1848-05-28
Da jeg, ifølge Krigsministerens Rescript af 18de April d. A. er ansat som commanderende General i Nørrejylland, men, ifølge Ordre, i nogen Tid har været fraværende, har jeg atter under Dags Dato overtaget Commandoet som commanderende General; hvilket herved bekjendtgjøres for alle Over og Underøvrigheder og samtlige Embedsmænd i Nørrejylland. p. t. Aarhuus, den 26de Mai 1843. F. Moltke, Generalmajor og commanderende. General i Nørrejylland.
Viborger Samler, 1848-05-28
Da der fra 1ste Novbr. d. A. ved Viborg Kjøbstads Skolevæsen skal ansættes en sjette Lærer med en aarlig Løn af 200 Rbdlr. og Forpligtelse til at fratræde efter Fjerdingaars Opsigelse, kunne Ansøgninger derom, stilede til undertegnede Direction, i Løbet af sex Uger fra Dato afleveres til Viborg Byes Skolecommission. Viborg Provsties Skoledirection, den 23de Mai 1848.
Viborger Samler, 1848-05-28
At Communalbestyrelsen heri Byen i Anledning af Justitsministeriets Circulaire af 8de f. M. har bestemt sig til for Fremtiden at holde Communeraadets Samlinger for aabne Dørre, dette bliver herved bragt til almindelig Kundskab, med Tilføiende, at de ordinaire Møder holdes paa Byens Raadhuus den første Løverdag i hver Maaned, Eftermiddag Kl. 3. Skive Byefogedcontoir, den 25de Mai 1848. Willemoes.
Viborger Samler, 1848-05-28
Jeg anbefaler mig fra idag af til det ærede Publicum med et Udvalg af Skomagerarbeide, saasom: Herrestøvler af Lædertøi, pløggede Dameskoe og Snørestøvler af Lædertøi i alle Couleurer, samt de meget efterspurgte vandtætte Brunels arbeider for Damer og Herrer med flere Dele til mit Fag henhørende, hvilket jeg alt herved anbefaler til de billigste Priser mueligt. Jeg modtager Bestillinger og lover hurtigst Expedition og reel Behandling. Et Par Herrestovler og Dameskoe som Prøvestykke er til Salg. H. P. Wærnegreen, Skomagermester, boende paa Nørregade i Kjøbmand Schones forhenværende Gaard i Skive. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-05-29
Viborg Stifts-Tidende. Forsendes med Brevposten i Danmark og Hertugdømmerne. Mandagen den 29 Mai 1848. Nr. 91. 76 Aarg.
Viborger Samler, 1848-05-29
Udenlandske Efterretninger. Tydskland. "Børsenhalle, melder i sit her til Byen, idag Kl. 7 Formiddag ankomne Numer under Rubriken, "Nachschrift, følgende af "Berliner-Nachrichten" tagne Meddelelse, om hvilken det hedder, at det senere vil vise sig hvorvidt den er begrundet eller ikke: Efter hvad der kan forsikkres af temmelig sikker Kilde, ere Fredsunderhandlingerne med Danmark komne til det Punct, at Forbundstropperne trække sig tilbage hiinsides Eideren. Slesvig forbliver neutralt og Rendsborg erholder en Forbunds besætning. Provindsen Slesvig skal derefter, paa en lignende Maade saaledes som Posen, deles efter de der herskende to Sprogelementer – det danske og det tydske og Besiddelserne resp. udtuskes. Den tydske Deel skal derefter føies til Holsten og saaledes henhøre under det tydske Forbund, den danske Deel falder tilbage til den danske Krone. De fleste Vanskeligheder skal iøvrigt Provindsen Lauenborg bevirke. Og for den Handelen tilføiede Skade vil Danmark byde fyldestgiørende Skadeserstatning.
Viborger Samler, 1848-05-29
Efter National-Zeitung er Basis for den imellem Danmark og Preussen foregivne afsluttede Convention, paa den ene Side Renoncering paa den Jylland paalagte Contribution og de preussiske Troppers Tilbagegang til Slien paa den anden Side Frigivelse af de med Embargo belagte tydske Skibe.
Viborger Samler, 1848-05-29
Efter Efterretninger fra Jnnsbruck af 19de Mai hold de keiserlige Majestæter samme Dags Aften under ubeskrivelig Jubel deres Jndtog i den som ved et Trylleslag belyste Stad. Med Majestæterne ankom Enkekeiserinden, Thronfølger Erkeh. Frands Carl, Erkehertuginde Sophie med to Prindser og Overhofmester Grev Bombelles. Samme Dag havde Greven tilraadet de fra Linz af sendte Deputerede, der vilde at Keiseren skulde følge tilbage med dem til Linz, at de skulde drive derpaa, at de tydske Provindser sluttede sig til Cecherne og de andre Slaver. Selv svarede Keiseren de Deputerede, at han ikke vilde tilbage; han havde desuden for lang Tid siden lovet Tyrolerne et Besøg, dette vilde han nu aflægge. Saaledes som Keiseren, saaledes vægrede de Deputerede fra Linz sig ved at kaste sig i Armene paa Slaverne. - Efterretningerne ere i høi Grad confuse.
Viborger Samler, 1848-05-29
J en Skrivelse fra Wien af 21de Mai hedder det: "at Cecheerne troe at have fundet et lovligt Skjold for deres separatistiske Planer, gjør Monarchiets Tilstand ikke værre. Paa Grund af det imellem Slaverne og de Tydske dybt rodfæstede Had troer Jngen paa en varig Udsoning Naar Keiseren foretager det afgjørende Skridt, naar Monarchens Venner, der trængte ind paa ham for at faae ham til at flygte fra Wien, (hverken Keiseren eller Keiserinden vidste en Time iforveien Noget om denne Reise, saa at de ei engang havde Tid til at forsyne sig med Reiseklæder), ogsaa bevæge ham til at tage sin Tilflugt til Prag, da opfordrer Nødvendigheden det tydske Østerrig og Ungarn til nøie at slutte sig til Tydskland. Meest frygter man for en Statsbankerot. – Efter en Artikel i "Alla Zeit." siger "Børsenhalle at Ungarerne skulle i den sidste Tid atter have nærmet sig Tydskerne. De erkjende i det mindste tildeels den frygtelige Fare, hvormed den dem fra alle Sider omringende Panslavisme truer. Det ungarske Ministerium har ved Fyrst Esterhazy tilkjendegivet den østerrigske Regjering, at Magvarerne vel ville være Allierede med et tydsk eller med Tydskland enigt Østerrig, men aldrig med et slavisk Østerrig. – Allgem. Oesterr.
Viborger Samler, 1848-05-29
Zeit. bringer som hverbürgt den Efterretning, at Fyrst Esterhazy har af den ungarske Regjering faaet det Hverv at følge Keiseren til Jnnsbruck (skal vel være at afreise til Jnnsbruck), for at formaae Keiseren til enten at vende tilbage til Keiserstaden eller indbyde ham til Ofen, men ingenlunde maa han tillade Keiseren at tage Ophold i Prag. En stormende Sammenstimlen ved Omvexlingsbankerne har tvunget Jnterimsministeriet til en transitorisk Beskyttelsesforholdsregel. Tillige skulle Banknoter antages i alle Betalinger efter deres fulde Navneværdie.
Viborger Samler, 1848-05-29
J Prag decreteredes den 19de Mai en Loyalitetsadresse til Keiseren, der skal overrækkes ham af en Deputation af 19 Personer.
Viborger Samler, 1848-05-29
Berlin. Kongen af Preussen siger i den af ham oplæste Tale i Anledning af den preussiske Stænderforsamlings Aabning: "Uagtet de store Rystelser, der have fundet Sted i de sidste Maaneder, ere min Regjerings fredelige Forhold til de fremmede Magter kun blevne forstyrrede paa eet Punct. Jeg tør overlade mig til det Haab at en gjerne antagen venskabelig Mægling vil bidrage væsentlig til at paaskynde Tilendebringelsen af en Kamp, til hvilken Preussen ikke har udfordret, men som jeg som tydsk Forbundsfyrste - ikke turde tage i Betænkning at optage, da det fælleds Fædrelands Enemærker viste sig at være truede, og Raabet om at værne om en anerkjendt Ret udgik til mig fra det tydske Forbund (den Kamp. Jch aber als dentscher Bundesfürst anfunehmen nicht ansteen durfte, als die Marken des gemeinsamen Vaterlandes bedroht erschienen und der Ruf zur Wahrung eines anerkannten Rechtes vom dentschen Bunde an Miderging). - Min Politik vil ogsaa i dette Tilfælde vise sig som en uegennyttig og fredelig, – en Politik, som jeg, i inderlig Forening med Tydskland, er tilsinds at blive tro.
Viborger Samler, 1848-05-29
Efter Efterretninger fra Berlin af 23de Mai tør man antage, at Eetkammersystemet vil blive antaget af den preussiske Rigsdag.
Viborger Samler, 1848-05-29
Stemningen i Berlin er, efter de nyeste Efterretninger af 24de, ikke til Fordeel for det nye Forfatningsproject, hvori Folkets Souverainetet ikke anerkjendes, og hvilken Souverainetet Folket har tilkæmpet sig den 18de og 19de Marts. Det nye Forfatningsudkast har skaffet det democratiske Parti stor Tilvæxt. Afskyelige Udbrud og Udtømmelser af Kattemusik ere bragte Ministeren Camphausen, Grev Schwerin, General Aschoff og andre Notabiliteter. J den politiske eller democratiske Klub have henved 20 Talere omtalt Forfatningsudkastet paa saadan Maade, at Udtrykkene ikke egne sig til offentlig Meddelelse. J Svarsadressen i Anledning af Throntalen ville de liberale Deputerede strax tage en bestemt holdning, og ligesom v. Gagern ved Parlementets Aabning i Frankfurt proclamere Folkets Souverainetet, og Meget alvorlige Ting tilberedes i Berlin og i hele Preussen. Ogsaa ville de Deputerede strax hæve deres Stemmer, fordi den almindelige Folkevæbning ikke med eet eneste Ord er udtalt i Forfatningsudkastet.
Viborger Samler, 1848-05-29
Fra Tilsit meldes under 18de Mai, at i Nærheden af Memel, tæt ved Grændsen, staae 20,000 Russere, med 120 Kanoner. Deres Antal forøges daglig. Kongen skal derfor have befalet at gjøre det 1ste Armeecorps mobilt; Landeværnet er indkaldt.
Viborger Samler, 1848-05-29
Efter Efterretninger fra Koblenz af 22de Mai forberedes i Frankfurt et republicansk Anslag imod Nationalforsamlingen.
Viborger Samler, 1848-05-29
Fra Maynz meldes under 22de Mai. Vi ere i Morges pludselig satte i Krigstilstand, foranlediget ved en heftig Kamp (den 21de om Aftenen) imellem det preussiske Militair og Borgergaarden. Flere Jndivider faldt i Kampen, og 12 ere saarede. Dyb Bestyrtelse hersker i Mainz, Ved Midnatstid forlangte Militairet, at Borgerne skulde aflevere deres Vaaben. Portene ere lukkede; Jngen indlades i Staden, fordi man frygter for Succurs fra Omegnens Bønder. Forbittrelsen imod Preusserne og disses Forbittrelse imod Borgerne er grændseløs, vel have Differentser fundet Sted i længere Tid, men nu have de antaget en blodig Gestalt. – Efter Frankfurter-Blade skulle tilbagevendende Friskarer fra Slesvig=Holsteen først have yppet Strid med Preusserne (Andre ville at Striden er opstaaet i et Ølhuus imellem Borgerne og Soldaterne); Borgerne havde i Begyndelsen maattet vige, men senere skulle de have trukket Forstærkning til sig og mishandlet Soldaterne. Et formodet Angreb fra Soldaternes Side paa Hovedvagten skal have bevæget den der commanderende Borgercapitain til at fyre skarpt paa Soldaterne.